[{"text_idx": "#000001", "text": "Arboj detruitaj, fizikaj perfortoj... En Cisjordanio, la olivrikolto farig\u0302as kos\u0302maro"}, {"text_idx": "#000002", "text": "Pro la kolonianoj, kiuj atakas la arbojn, kelkfoje la Palestinanojn mem, la tradicia rikolto de olivoj ne plu havas festan aspekton en Palestino."}, {"text_idx": "#000003", "text": "De pluraj jaroj, la tradicia rikolto de olivoj farig\u0302as kos\u0302maro en Palestino pro la atakoj de kolonianoj: arboj estas masakritaj, hakitaj, bruligitaj au\u0306 malplenigitaj el siaj fruktoj."}, {"text_idx": "#000004", "text": "Kelkfoje, la log\u0302antoj de la c\u0302irkau\u0306aj kolonioj atakas fizike la Palestinanojn."}, {"text_idx": "#000005", "text": "Ekzemple en Burin, vilag\u0302eto sude de Nablus. Malgrau\u0306 arda suno, kaj familia etoso sub la olivarboj, la angoro okazigita de la minaco de potencialaj agresoj estas palpebla."}, {"text_idx": "#000007", "text": "Dum s\u0302i pacience selektas siajn olivojn, Umm Khaldon, 60-jara, konfesas al ni, ke la rikolto ne plu havas la saman guston, ol g\u0302i havis kiam s\u0302i estis juna. \u00ab Mi timas por miaj infanoj, kaj por c\u0302iuj dum la rikolto, s\u0302i veas. Lastan fojon, la kolonianoj atakis la filon de mia najbaro, la povrulo perdis okulon. Dio protektu nin. C\u0302i tie en Burin, ni estas c\u0302irkau\u0306itaj de kolonioj: c\u0302i tie, tie for, maldekstre, malantau\u0306e, c\u0302ie. Sed ni restados sur niaj teroj, ni pretas morti por nia tero. \u00bb"}, {"text_idx": "#000008", "text": "Flanke de s\u0302i, iliaj infanoj aktivas: ili faligas la olivojn en grandajn nigrajn bas\u0302ojn etenditajn piede de la 130 olivarboj de Yahya Qaddous, la boonklo."}, {"text_idx": "#000009", "text": "De la teraso de sia domo, li montras al ni la kolonion de Yitzhar - unu el la plej perfortaj de Cisjordanio \u2013 kion oni vidas c\u0302e la supro de la monteto."}, {"text_idx": "#000010", "text": "\u00ab Mi havas teron tutproksime de tiu kolonio, li aldonas. C\u0302iujare, la kolonianoj bruligas g\u0302in. C\u0302iujare, mi reiras tien por tajli la arbojn, kaj planti novajn. Bedau\u0306rinde, c\u0302iujare, ili bruligas ilin denove. De post 1967, la NeRegistaraj Organizaj\u0302oj kaj la internacia komunumo konas la situacion: ili vidas tion, kion faras la kolonianoj, sub la rigardo de la israela armeo, deklaras sin maltrankvilaj, sed faras nenion ! \u00bb"}, {"text_idx": "#000011", "text": "Tiuj atakoj estas dokumentitaj sed nepunitaj"}, {"text_idx": "#000012", "text": "Tamen tiuj atakoj estas konataj: kelkaj estas filmitaj fare de la Palestinanoj mem au\u0306 asocioj de defendo de Homaj rajtoj, sed bedau\u0306rinde restas nepunitaj."}, {"text_idx": "#000013", "text": "Lau\u0306 la israela organizaj\u0302o Yesh Din, 97% el la plendoj de la Palestinanoj restas sen sekvaj\u0302oj."}, {"text_idx": "#000014", "text": "Rezulto: tiuj atakoj de kolonianoj senc\u0302ese kreskas: lau\u0306 nombro \u2013 ili duoblig\u0302is de post pasintjare \u2013 sed ankau\u0306 lau\u0306 intenso, lau\u0306 la NRO Unua internacia urg\u0302eco."}, {"text_idx": "#000015", "text": "Ili ankau\u0306 adoptas tre variajn formojn, kelkfoje estas kunordigitaj inter pluraj kolonioj kaj antau\u0306postenoj, c\u0302io c\u0302i meztage, ofte sub rigardo de la armeo, kiel montras raporto de Breaking the Silence nomata \u00ab In Service \u00bb publikigita pasintjare."}, {"text_idx": "#000016", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]